Mina olen selles olukorras sattunud ootamatult opositsiooni.  Kui poolteist aastat kestnud arutelu tulemusena olime välja töötanud igati hea ettepaneku kombineeritud valimissüsteemi osas (11 organisatsioonide kaudu, 22 otsevalimistega Tallinna noorte seast) siis viimasel koosolekul otsustas kohal olnud neli töörühma liiget neljateistkümnest ettepanekut süsteemi osas muuta sedasi, et kõik noortevolikogu liikmed määrataks Tallinnas tegutsevate noorteorganisatsioonide poolt (7 TÕE kaudu, 7 TÜÜLi kaudu, 7 teiste NÜde "üldkoosoleku" poolt). Minu hinnangul ei lähe see aga  mitte. Alustades sellest, et sellega jäetakse automaatselt kõrvale kõik organiseerumata noored (valdav enamus) ja otsustamine viiakse jälle kitsa ringi noorteühenduste juhtide kätte ja minnes edasi selleni, et näiteks viimasel Tallinna noorteühenduste "üldkoosolekul" oli kohal vaid äärmiselt masendav 14 organisatsiooni (mitteametlikel andmetel) esindatus. Sellise delegeeritud valimissüsteemiga kloonitakse efektiivselt Tallinna noortenõukogu senine mandaat mis tähendaks seda, et noortevolikogu esindaks igal  juhul ikkagi vaid noorteühendusi mitte Tallinna noori nagu esialgne eesmärk lähteülesandes oli. Ka riiklikud strateegiad on seadnud eesmärgiks organiseerumata noorte kaasamise mitte juba aktiivsete noorte jaoks veel ühe võimaluse loomine. Mitte, et mul midagi võimaluste vastu oleks aga praegu pakutud ettepaneku kohaselt pean paraku ütlema, et NOORTE OSALUS MY ASS!